تورکیه جمهوریتی تشقی ایشلر وزیری مولود چاووش اوغلی انگلستانده اوچره شوولری چوکاتیده ینگی تور کروناویروس (کوید-19) تداویسی کورگن انگلستان باش وزیری بوریس جانسون نی باریب کوردی.
چاووش اوغلی تماسلری نینگ آرتیدن مطبوعات گه بیانات بیردی.
"(جانسون نی) اونینگ وضعیتی جوده قانیقرلی، ساغلیغی جوده یخشی و جمهور باشلیغیمیزنینگ سلامینی تقدیم ایتدیک. عین دمده جمهور باشلیغیمیزنینگ تورکیه گه قیلگن دعوتینی تکرارله دیک و چقلاغی اوچون تبریک ایتدیک" دیب ایتدی.
چاووش اوغلی انگلستان اوچره شوولری دایره سیده اولاً بیرلشگن قراللیک پارلمانی تورکیه گروپ باشلیغی جفری دونالدسون آرتیدن کسبداشی دومینیک راب بیلن اوچره شگنینی ایتدی.
چاووش اوغلی اوچره شوولریده کوید-19 گه قرشی کوره ش، ساغلیک ساحه سی بوییچه همکارلیک، ایرکین تجارت کیلیشووی بوییچه مذاکره لر، اقتصادی مناسبتلر، برکسیت (انگلستان نینگ اروپا بیرلیگیدن اجره لیشی) نینگ آرتیدن مناسبت نینگ قیسی ساحه لرده رواجلنتیریش موضوعلرینی قولگه آلگن لیکلرینی تیلگه آلدی.
توریزم، ساغلیک توریزمی، مدافعه صنایعیده همکارلیک موضوعلری بوییچه هم گپیرگن لیکلرینی معلوم قیلگن چاووش اوغلی شولرنی ایتدی.
"شونده ی بولیب لیبیا، سوریه و ایریم منطقوی موضوعلر بیلن بیر قطارده ناتو مسئله سینی هم بهالندیریش فرصتی بولدی" دیدی.
چاووش اوغلی سیاسی ییچیم و لیبیا بیرلیگی و توپراق بوتونلیگی توغریسیده بیرلشگن قراللیک بیلن تورکیه اورته سیده بیر فکر فرقلی لیگی موجود ایمس ایکن لیگینی اورغوله دی.
تورکیه ملی مدافعه وزیری یشر گولر بیر عالی بیلیم یورتی تامانیدن اویوشتیریلگن پروگرامده سوزگه چیقدی
ایردوغان جنابلری ترورچیلیک حادثه سی و ینگی اساسی قانون بوییچه صحبت قیلدی
